CELEX: 62012CN0424
Language: sk
Date: 2012-09-18 00:00:00
Title: Vec C-424/12: Návrh na začatie prejudiciálneho konania, ktorý podal Curtea de Apel Oradea (Rumunsko) 18. septembra 2012 — SC Fatorie SRL/Direcția Generală a Finanțelor Publice Bihor

8.12.2012   
            
            
               SK
            
            
               Úradný vestník Európskej únie
            
            
               C 379/15
            
         Návrh na začatie prejudiciálneho konania, ktorý podal Curtea de Apel Oradea (Rumunsko) 18. septembra 2012 — SC Fatorie SRL/Direcția Generală a Finanțelor Publice Bihor
   (Vec C-424/12)
   2012/C 379/25
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Oradea
   
      Účastníci konania pred vnútroštátnym súdom
   
   
      Odvolateľka: SC Fatorie SRL
   
      Odporca: Direcția Generală a Finanțelor Publice Bihor
   
      Prejudiciálne otázky
   
   
               1.
            
            
               Umožňujú ustanovenia smernice 2006/112/ES (1) uplatniť sankciu spočívajúcu v zániku nároku na odpočet DPH z hľadiska zdaniteľnej osoby v prípadoch, keď:
               
                           i)
                        
                        
                           faktúru, na základe ktorej si zdaniteľná osoba uplatnila nárok na odpočet DPH, vyhotovila tretia osoba nesprávnym spôsobom, keďže opomenula uplatnenie zjednodušujúcich opatrení;
                        
                     
                           ii)
                        
                        
                           zdaniteľná osoba zaplatila DPH uvedenú na faktúre?
                        
                     
         
               2.
            
            
               Bráni zásada právnej istoty (podľa práva Únie) správnej praxi daňových orgánov v Rumunsku, ktoré:
               
                           i)
                        
                        
                           najprv na základe neodvolateľného správneho rozhodnutia uznali nárok na odpočet DPH;
                        
                     
                           ii)
                        
                        
                           následne toto rozhodnutie zmenili a pre zdaniteľnú osobu stanovili povinnosť zaplatiť štátu DPH, ktorú táto osoba na základe pôvodne uznaného nároku odpočítala, spolu s úrokmi a pokutou z omeškania?
                        
                     
         
               3.
            
            
               V situácii, keď:
               
                           i)
                        
                        
                           zdaniteľná osoba zaplatila DPH, ktorú na faktúre nesprávne uviedla tretia osoba;
                        
                     
                           ii)
                        
                        
                           daňové orgány nepodnikli nijaké opatrenie s cieľom požiadať tretiu osobu o opravu nesprávne vyhotovenej faktúry;
                        
                     
                           iii)
                        
                        
                           oprava faktúry je v súčasnosti nemožná z dôvodu úpadku tretej osoby, umožňuje zásada daňovej neutrality DPH zbaviť zdaniteľnú osobu nároku na odpočet DPH?
                        
                     
         
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).